Marcel Ciolacu, discurs la Congresul PSD: "Justiţia trebuie făcută în sala de judecată, nu la partid".
Marcel Ciolacu candidează, la Congresul extraordinar de sâmbătă, pentru președinția partidului. În discursul rostit, Marcel Ciolacu a arătat că România are nevoie de Partidul Social-Democrat și de o stângă puternică. "Trebuie să ne rupem de trecut. Vremea tătucilor a apus!", spune Ciolacu.
În cadrul Congresului PSD, Marcel Ciolacu, a spus că partidul trebuie să se rupă de trecut și a promis că în mandatul său, justiția va rămâne acolo unde îi este locul, în sala de judecată, făcând o aluzie la ceea ce s-a întâmplat în mandatul fostului lider PSD Liviu Dragnea."Justiţia trebuie făcută în sala de judecată, nu la partid, nu la televizor, nu în palatele Administraţiei prezidenţiale. Reforma justiţiei trebuie făcută de către profesionişti, de magistraţi, de CSM, de asociaţiile profesionale. Astăzi suntem hotărâţi să lăsăm greşelile trecutului în spate, acolo unde le este locul. Astăzi decidem viitorul social-democraţiei din România! Reconstrucţia PSD a început", a anunțat liderul PSD.Discursul lui Marcel Ciolacu la Congresul PSD"Stimați colegi social-democrați din țară și din familia europeană,Excelențele voastre, doamnelor și domnilor ambasadori și reprezentanți ai corpului diplomatic,Stimați reprezentanți ai organizațiilor sindicale și patronale,Doamnelor și domnilor reprezentanți mass-media,Onorați invitați,Dragi colegi,România are nevoie de PSD!România are nevoie de o stângă puternică.Are nevoie de siguranță, reconstrucție și creșterea nivelului de trai!Astăzi DOAR PSD reprezintă stânga românească și valorile sale!Vrem să rămânem un partid conservator, care se uită mai degrabă în spate, în TRECUT?… sau vrem să ne transformăm într-un partid MODERN, care se uită în VIITOR, spre progres?DAR trebuie să privim și mai departe. Să fim aproape de toți românii din clasa de mijloc!Lângă cei care muncesc în corporații, lângă antreprenori, lângă profesori, lângă medici, lângă cei din HORECA, lângă cei care trudesc din greu la micile lor afaceri de familie, lângă fermieri și agricultori, lângă cei plecați peste hotare și care vor să se întoarcă acasă, lângă toți cei care au nevoie de noi.Suntem puțini în această sală, dar foarte mulți în țară!Sunteți mulți care ați muncit enorm în partid. Ați avut – la fel ca și mine – rezultate bune. Ați construit – la fel ca și mine – organizații puternice. Dar au fost cazuri când munca voastră a fost irosită de cei care au crezut că pot folosi PSD ca pe o cheie la ușile justiției.Nu ei sunt PSD! Ei aparțin trecutului.Și trebuie să ne rupem de acest trecut!O spun cu toată răspunderea, conștient că poate pierd voturile unora care văd lucrurile altfel.În mandatul meu, PSD va rămâne strict pe agenda românilor, iar justiția acolo unde îi este locul, în sala de judecată!Astăzi suntem hotărâți să lăsăm greșelile trecutului în spatem, acolo unde le este locul. Astăzi decidem viitorul social-democrației din România!Reconstrucția PSD a început!".